HARMONY NICE

Szív
Mágia

FEDEZD FEL A MINDENNAPJAIDBAN
REJLŐ VARÁZSLATOT

ÉDESVÍZ KIADÓ
BUDAPEST

A fordítás az alábbi kiadás alapján készült:

Harmony Nice / Heart Magick

Ebury Publishing, a division of The Random House Group Limited, London, England, 2022

First published as Heart Magick Secrets in 2022 by Rider an imprint of Ebury Publishing.

Fordító

Erdő Orsolya

Szerkesztő

Lukács Tamás

Olvasószerkesztő

Kótai Kata

Copyright © Eric Pearl and Frederick Ponzlov, 2022

Hungarian translation © Erdő Orsolya, 2022

Hungarian edition © Édesvíz Kft., 2022

Cover design © Édesvíz Kft., 2022

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és műszaki vezető: Dudich Ákos

Tipográfia: Damuzi Bt.

Borítóterv: Goart Design Bt.

Elektronikus formátum
Békyné Kiss Adrien

EPUB ISBN 978-963-507-375-7

MOBI ISBN 978-963-507-376-4

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Tartalom

Bevezetés: Az én történetem, és hogyan született ez a könyv

Első rész: Varázslat az elmének

1. Intuíció

2. Bizalom

3. Életformáló meditáció

4. Lépj kapcsolatba a belső gyermekeddel és az árnyék-éneddel

5. Művészi mágia

Második rész: Varázslat a testnek

6. Étel- és főzésmágia

7. Mágikus mozgás

8. Pihenés

9. Intimitás a wiccában

Harmadik rész: Varázslat a léleknek

10. Ünnepek a léleknek

11. Önszeretet-oltár készítése

12. A Hitvallás szerint élni

13. Gyógyulás és elengedés

Negyedik rész: Varázslat a világnak

14. Egy jobb világ manifesztálása

15. Védelem

16. Tisztulás

17. Testi önkifejezés és kapcsolódás

18. Párkapcsolatok és barátságok

19. Varázslás a szabadban

Utószó

Köszönetnyilvánítás

A szerzőről

Ma újra emlékeztetem magam,
hogy mennyire szeretve vagyok.

Bevezetés

Az én történetem, és hogyan született ez a könyv

A wicca eddigi életem során csak pozitív élményekkel szolgált számomra. Mindig is lenyűgözött a fantázia és a mágia, és tizennégy éves koromban elkezdtem boszorkánysággal foglalkozni. Aztán tizenhét évesen egy közeli boltban ráakadtam Scott Cunningham egyik könyvére, és a wicca vallás felkeltette az érdeklődésemet. Akkoriban súlyosan depressziós korszakomat éltem, és az önmagamról kialakított képem rendkívül negatív volt. Amikor azonban felfedeztem a wiccát, ráébredtem, mennyire sokrétű az emberi tudat.

Visszatekintve azt mondanám, hogy ez volt a valódi öntudatra ébredésem első időszaka. Egyre többször gondoltam arra, hogy a tetteim miként hatnak másokra, és hogy mely lépéseim vezetnek negatív következményekhez. Tudatosult bennem, milyen szerepet játszom ebben a világban, és hogyan terjeszthetném ki a kapcsolatomat az univerzummal. Tanulni akartam, szerettem volna többet tudni arról, mit mond a spiritualitás és a wicca a természetről, például a fae-ről, vagyis a tündérvilágról, a rezgési energiáról és a jövendölésről.

Olvastam továbbá wicca fejtegetéseket az élőlények közötti vibrációs kapcsolatokról, és rájöttem, ez mennyiben vonatkozik az én életemre. Gyermekként például meggyőződésem volt, hogy hallom a fák beszédét (igen, tisztában vagyok vele, kissé aggasztó!), azonban ez nem hang volt, hanem sokkal inkább rezgés. Miután megtudtam, hogy mindennek van rezgési energiája, eltűnt az általam tapasztaltakkal kapcsolatos kételyeim egy része, és megerősödött bennem a meggyőződés, hogy a világban mindenütt varázslat van. Kezdtem megérteni, hogy egyszerűen csak észre kell vennem ezeket.

Ezután néhány csodálatos évet azzal töltöttem, hogy igyekeztem elmélyülni a wiccában. Minden varázsigét ki akartam próbálni, minden gyógynövényt meg akartam ismerni, és közben éreztem, hogy jelentősen megerősödik a Földdel való kapcsolatom. Minden nehézség nélkül tudtam manifesztálni, és boldognak, egészségesnek éreztem magam a testemben. Beindult az online karrierem, videókat készítettem, amelyekben a wicca hitet oktattam, és ezáltal én magam is folyamatosan tanultam, és egyre jobban elköteleződtem.

Sajnos azonban egyre inkább ott motoszkált valami az elmémben, ami aztán megváltoztatta az utamat. Tizenkilenc éves korom körül egy olyan támadást éltem át, amely nagyon megrázott. Visszatekintve most már látom, hogy ez volt az a pont, amelytől kezdve fogyatkozni kezdett az erőm. Anélkül, hogy tudatosult volna bennem, örvény húzott lefelé, eleinte lassan, majd egyre növekvő sebességgel. Folyton ugyanazokkal a válaszokkal próbáltam megoldani a problémáimat, és közben szemernyit sem tanultam a hibáimból. Amikor ez nem működött, a külsőm tökéletesítésébe kezdtem. Amikor ez sem hatott, az alkoholhoz fordultam. Sajnos kezdtem úgy érezni, hogy a trauma normális, és jórészt figyelmen kívül hagytam az intuícióimat és fájdalmamat; eljutottam oda, hogy már ezekben sem bíztam, és inkább teljesen eltemettem az ösztöneimet.

Ez az élet- és gondolkodásmód szükségszerűen letérített a wicca útról, mivel csak erős küzdelmek árán tudtam kapcsolatba lépni magammal és a Földdel. A varázslatok szinte lehetetlennek tűntek, és semmi nem tudott lelkesedéssel eltölteni, ami nem szolgált azonnali megerősítéssel. Aztán 2020-ban a nyakunkba zúdult a világjárvány. Hosszú idő óta először arra kényszerültem, hogy megálljak, nyugton maradjak, és mindent átértékeljek. Amint azt talán sokan tudják, miután az ember évekig túlélési üzemmódban létezik, hirtelen bármilyen feldolgozatlan érzés vagy trauma képes elementáris erővel rázúdulni. Nagyon nehezen tudtam összeszedni az erőmet a munkához, ezért szünetet tartottam a youtuberként végzett tevékenységemben és a közösségi médiában. Szerintem ez mindannyiunk számára rendkívül zavaros időszak volt. Sokat sétáltam, és igyekeztem mindennap időt tölteni azzal, hogy csak ülök és gondolkodok, még ha csak tíz percig is. Rájöttem, hogy ez a nyugalom pozitív hatással van rám, és elkezdtem kutatni és gyakorolni a meditációt.

Több hónapnyi elmélkedés és meditáció után felismertem, hogy az utóbbi időben a wicca utamat nem annyira a világ természete és szépsége határozta meg, inkább arról volt szó, hogy képes legyek spirituális lényként azonosítani magamat, semmint hogy tényleg spirituális legyek. Úgy éreztem, mintha a tevékenységem feladattá vált volna, amelynek fő célja a közösségi médiában mutatott imázs fenntartása. Teljesen elveszítettem a tüzet, amely egykor bennem lobogott. Elhalványult az intuícióm, és elfogyott a lendületem, amely a boldogság színlelésén túli élet felé hajtott. Ezeket az érzéseket és gondolatokat számos okra vezettem vissza, többek közt az egészségtelen kapcsolatokra, amelyek elapasztották a bizalmamat, illetve a kudarctól és a valódi boldogságtól való félelemre. Rájöttem, miért húzódott fal köztem és a spiritualitásom között. Egyre csak ezen morfondíroztam: „Hogyan gyakorolhatnék egy megérzésre épülő vallást, amikor fogalmam sincs, mire van szükségem?”

Elmerültem a buddhizmusban, kvékerizmusban és taoizmusban, amelyek mindegyike csodás világnézetet és érdekes elképzeléseket kínál életről-halálról, és ez segített az utam során. Ez a kutatás azonban elkerülhetetlenül visszavezetett a wiccához – ezúttal egy kezdő megközelítésével. Világossá vált számomra, hogy leginkább arra van szükségem, hogy visszanyerjem azt az örömöt, amit korábban a tevékenységem jelentett számomra.

Egyszerűségre, önmagam felfedezésére és új ismeretekre vágytam. Amikor rituálékat akartam végezni, nyilvánvalóvá vált, hogy türelmesnek kell lennem, és pihennem kell. Egy kis asztalka lett az oltárom egyetlen gyertyával, egy növénnyel és Freyja istennő szobrával. Felhagytam a tökéletességre való törekvéssel, és helyette a szívemben lakozó boldog boszorkánnyá lettem. Olyan volt, mintha újra elindultam volna a spirituális utamon, noha az út egy olyan valláson keresztül vezetett, amelyet sok éven át gyakoroltam. Ezért igyekeztem tudatosan közelíteni a wiccához, és ezt az életem olyan területein is alkalmaztam, amelyekkel – amikor tizenéves koromban hívó lettem – soha nem törődtem.

MIRŐL SZÓL EZ A KÖNYV?

Ez a könyv gyógyító utazásra visz. Nem kínál gyors megoldásokat, helyette azonban a létezésnek egy olyan gyönyörű módját mutatja meg, amely segít összekapcsolódni a természeti erőkkel, és amely megváltoztatja az életedet. Nem akartam olyan önsegítő könyvet írni, amely hiteltelen utasításokkal lát el, hogy mit tegyél, ha boldog akarsz lenni. Arra sem akarok rávenni senkit, hogy pénzt és időt költsön kristályok és egyéb mágikus célú tárgyak beszerzésére anélkül, hogy hangsúlyoznám, miszerint a legfontosabb dolgok, amelyekre szükséged van, már eleve ott vannak benned.

Amikor fiatalon hívő lettem, úgy éreztem, hogy ez egy nagyon cselekvésre alapuló vallás, és bizonyos értelemben az is. Más szempontból azonban rájöttem, hogy ha nem törődünk az elménkkel, akkor valójában semmink sincs. Ezt a könyvet a személyes tapasztalataim alapján írtam, beleszőve a hitre vonatkozó azon ismereteimet, amelyeket szerettem volna megosztani, továbbá azt, hogy tudatos megközelítéssel a wicca hogyan gazdagíthatja az életedet, és segítheti elő a jóllétedet. Míg Wicca című első könyvem bevezetés a hitbe, ez a kötet elmagyarázza, miként ültetheted át a tudást a gyakorlatba, illetve hogyan használhatod a boszorkányságot arra, hogy javítsd a kapcsolatodat a téged körülvevő világgal és – ami a legfontosabb – önmagaddal, akár új neked a wicca, akár tapasztalt boszorkány vagy. Szeretném bemutatni számodra azokat az alapvető dolgokat, amiket a wicca vallás adhat neked, és hogyan használhatod arra, hogy pozitív energiát teremts életed minden területén.

A könyv négy fő részből áll:

Az Első rész: Varázslat az elmének elmagyarázza az intuíció és az önbizalom fontosságát a mágiában. Bemutatja a meditáció életet átformáló erejét, valamint azt, hogyan lehet ez egy módja annak, hogy kapcsolatba lépj a belső gyermekeddel és az árnyék-éneddel – önmagad rejtett aspektusaival, amelyek befolyással lehetnek a mágikus szándékaidra. Ezután bátorít, hogy kreatívan fejezd ki magad a művészi mágián keresztül.

A Második rész: Varázslat a testnek ott folytatja, ahol az 1. rész véget ért, és bemutatja, hogyan gondoskodhatsz a testedről mágikusan, ételek és italok révén. Megtudhatod belőle, hogy a mágikus mozgás és pihenés miként képezi részét a harmonikus, kiegyensúlyozott, mágikus életmódnak, illetve érintőlegesen azt is, hogy a mágia milyen hatással van a testi kapcsolatokra.

A Harmadik rész: Varázslat a léleknek módszereket javasol arra nézve, hogy a wicca miként segíthet az év ünnepei során önmagad megértésében és ünneplésében. Leírja, miként készíthetsz önszeretet-oltárt, és hogyan élhetsz a wicca hitrendszert meghatározó Hitvallás szerint. Ez a rész foglalkozik továbbá a gyógyulás és elengedés fontosságával is.

A Negyedik rész: Varázslat a világnak önmagunknak és vágyainknak a világban való kifejezéséről, valamint a törzsünk megtalálásáról és a természethez való kapcsolódásunkról szól. A mágikus védelem és tisztulás szerepét is megvizsgálja, amellyel megvédhetjük magunkat a negatív emberektől és káros erőktől, ami életutunk során részét képezi az öngondoskodásnak.

HOGYAN HASZNÁLD EZT A KÖNYVET?

Ez a könyv akkor lesz hasznodra, ha érdekel a wicca gyakorlásának egy másfajta megközelítése, vagy esetleg úgy érzed, hogy megrekedtél a hitedben. Az egyes fejezetekben megosztom veled azokat a rituálékat, amelyek számomra sokat segítettek az utam során. A varázslatokat nem kell olvasás közben sorban elvégezned, nyugodtan továbblapozhatsz, vagy szükség esetén visszatérhetsz bármelyikhez.

Bátorítalak, hogy úgy használd ezt a könyvet, ahogy számodra megfelel. Lehet, hogy egyszerűen ötleteket keresel a jólléted és boldogságod fokozására, de az is, hogy tudatosabban szeretnéd megközelíteni a boszorkányságodat. Meggyőződésem, hogy a boszorkányság, a wicca és a tudás elsajátításának folyamata minden embernél más és más. Több évem ráment, hogy próbáltam megfelelni mindenki elvárásának, hogy milyennek is kell lennie egy boszorkánynak, így aztán ez a könyv már abból a nézőpontból született, hogy nem akarok mintaboszorkány lenni, csak egy boldog boszorkány, aki szeretné megosztani másokkal azt, amit azóta talált, hogy visszatért a mesterségéhez. A könyv az én egyéni látásmódomat tükrözi, a véleményemet, a tapasztalataimat, ezért nyugodtan egyetérthetsz vagy elutasíthatod ezeket, de a legfontosabb, hogy találd meg a saját értelmezésedet és az igazi utadat.

Őszintén remélem, hogy a tanításaim és a wiccát a jóllét elérésére alkalmazó módszereim arra ösztönöznek, hogy rálépj a boldogságodat szolgáló az útra, ugyanakkor segítenek elengedni a tökéletességre való törekvést is.

Légy áldott, Harmony x

Első rész

Varázslat az elmének

1.

Intuíció

Mindannak az előterében, amit a wicca és a boszorkányság önmagunkról taníthat nekünk, az intuíció áll. A boszorkányságban az intuíciónkra hagyatkozunk, hogy megmondja, mit akarunk, mire van szükségünk, és mit kellene elkerülnünk (még akkor is, ha valami olyasmiről van szó, ami után már régen vágyakozunk). Ugyanakkor az érzékeinkre való hagyatkozás elsajátítása hosszú folyamat lehet, különösen akkor, ha eddig mások megerősítésétől függtünk, és ez vezetett minket. A dolog nehézségét fokozza, hogy amikor valóban a megérzéseid szerint élsz, a környezetedben található egyes manipulatív és hataloméhes emberek fenyegetve érezhetik magukat ettől, és még kevésbé tartják tiszteletben a határaidat.

Fiatalabb koromban túlságosan is szó szerint vettem a Wicca Hitvallás tanácsát, miszerint „Ha nem ártasz vele, azt tégy, amit akarsz!” A hitvallás egy erkölcsi kódex, amely szerint a wiccák az életüket élik (lásd 12. fejezet), és én úgy értelmeztem ezt az idézetet, hogy nagyjából mindenki azt csinálhat körülöttem, amit csak akar. Ez azt jelentette, hogy mindenáron kerültem a konfliktust, ami sajnos nem segített az önmagamba vetett bizalom kialakításában. Az, hogy folyamatosan hagytam, hogy mindenki átgázoljon rajtam, azt jelentette, hogy nem maradt tér a saját gondolataimnak és elképzeléseimnek, és nem tanultam meg hinni a megérzéseimben.

Az önbizalom és önmagunk elfogadása ugyanakkor az önszeretet és öngyógyítás alapját is képezik, tájékoztatásul szolgálnak a varázslás lehetőségeivel kapcsolatban, és segítik annak megértését, hogy kik vagyunk, és hogyan szeretnénk spirituálisan kifejezni magunkat. Mindnyájunkban megvan a képesség arra, hogy intuitív lények legyünk, így egészségesebb és boldogabb döntéseket hozzunk saját magunk számára, de ezt gyakran azzal kell kezdenünk, hogy újraértékeljük e döntések meghozatalának módját. Ahhoz, hogy elkezdhessünk ráhangolódni az intuíciónkra, először is figyelnünk kell rá. Én ezt az elgondolást úgy hívom: „ismerd meg önmagad”. Ez általában fogas kérdés, mivel önmagunk ismerete azt is jelentheti, hogy teljesen kiismerted az identitásodat, ami állandó, és amihez örökre ragaszkodni fogsz. Számomra azonban önmagam megismerése azt jelenti, hogy magamba nézek, és létrehozok egy kezdőpontot, ahonnan igazi örömöt engedhetek be az életembe. Olyan ez, mintha kinyitnál egy kis ajtót, amelyen keresztül felfedezheted, mi az, ami valóban boldogságot okoz számodra mindenféle önkorlátozás, szigorú megkötés és narratíva nélkül.

RITUÁLÉ ÖNMAGUNK MEGISMERÉSÉRE

Az első rituálé egy olyan kis gyakorlat, amely jelzi az univerzum számára, hogy készen állunk önmagunk teljesebb változatának megtestesítésére. Célja annak segítése, hogy ítélkezés nélkül megismerjük önmagunkat, és ezzel kezdeményezzük, hogy újból előtérbe kerüljön eddig rejtett intuíciónk. Én magam évente egyszer végzem el ezt a rituálét, amellyel „bejelentkezek önmagamnál” és megbizonyosodom afelől, hogy a számomra megfelelő utat járom. Tehát ha úgy érzed, hogy már tudod, mi okoz számodra örömöt, és mégis szeretnéd kipróbálni, bátran tedd meg! Egy személyes ellenőrzés sosem árt. Adj magadnak annyi időt ehhez a rituáléhoz, amennyire szükséged van. Igazán egyszerű, ugyanakkor nagyszerű módja annak, hogy elkezdd az intuitív utazást!

Szándék: Kapcsolódás a belső éned különböző aspektusaihoz.

Tökéletes időzítés: Vasárnap este érdemes végezni. A vasárnap a spirituális változás és a gyógyító varázslatok napja.

Amire szükséged lesz

kád vagy zuhanyzó (vagy akár egy természetes fürdőhely, ha elég bátor vagy!)

4 tetszésed szerinti gyertya (opcionális, de segít ráhangolódni a varázslatra)

meditációs zene (opcionális)

egy marék rózsaszirom, amely az önszeretetet jelképezi (más kedvenc virág szirma is megteszi)

az Árnyak Könyve (azaz a mágikus naplód) és toll

Szánj rá több órát. Gondoskodj egy helyről, ahol háborítatlanul elmélkedhetsz, és engedd ki a fürdővizet, vagy készülj elő a zuhanyzásra.

Gyújtsd meg a sejtelmes megvilágosítást biztosító gyertyákat, és helyezd el azokat a fürdőszoba négy sarkában, hogy körülvegyenek, és általuk érezd a teret magad körül. Kapcsold le a lámpát, illetve sötétítsd be a helyiséget, hogy teljes mértékben érvényesülhessen a lágy, nyugtató hatású gyertyafény. Ha kedved van, tegyél be valami megnyugtató meditációs zenét, és lazíts.

Fürdős módszer

Ha a fürdés mellett döntöttél, szórd be a szirmokat a kádba, és győződj meg róla, hogy a víz olyan hőmérsékletű, amiben hosszabb ideig tudsz heverészni.

Ha a kádban szeretnél dolgozni a naplóírós tippekkel, akkor kezdd azzal, hogy lemásolod azokat a listáról a 23. oldalon, majd mindegyikre spontán válaszolsz. Ne gondold túl a válaszokat, és nyugodtan csapongj kedvedre; írj le mindent, ami eszedbe jut! (Én magam azért kezdtem a fürdőkádban naplót írni, mert ott egyedül lehettem, és senki nem zavart meg közben. Biztonságos helynek érzem, ahol őszinte lehetek magamhoz, de ha te nem szeretnél a kádban írni, később folytasd a dolgot egy olyan helyen, ahol zavaró körülmények nélkül lazíthatsz.)

Miután végeztél ezzel a feladattal, mosd le az egész testedet. Miközben ezt teszed, képzeld azt, hogy lemosod magadról a félelmeidet, az önkritikát, önmagad hibáztatását és az önbírálatot. Én szeretem magamat egy tóban vagy patakban vizualizálni, ahogyan az összes múltbéli félelmem és az önmagamra kiosztott címke leválik rólam, és elúszik az engem körülvevő és lassan áramló vízzel. Akkor sem kell azonban aggódnod, ha úgy érzed, hogy a gondolataid és érzelmeid nem tűntek el teljesen. Tűzd ki célként magad elé, hogy eltávolítod a valódi énedet elrejtő rétegeket, és megszabadulsz azoktól.

A rituálé végén ne felejtsd el elfújni a gyertyákat.

Zuhanyzós módszer

Először vegyél alapos és pihentető zuhanyt (ahogyan a fürdős módszernél, itt is elképzelheted, amint a víz lemossa rólad minden félelmedet és önkritikádat), majd szállj ki, törülközz meg, és egy biztonságos helyen válaszolj a tippek naplóíráshoz kérdéseire.

Ha zuhanyzás vagy fürdés után akarsz naplót írni, ám addigra túlságosan álmosnak érzed magad, akkor halaszd el a dolgot másnap reggelre, amikor egyedül lehetsz, és tudsz összpontosítani.

A rituálé végén ne felejtsd el elfújni a gyertyákat.

Tippek naplóíráshoz

Ezek egyszerű gondolatébresztő ötletek. Íme néhány, amelyeket én hasznosnak találok – nyugodtan használd ezeket kiindulópontként, aztán légy kreatív, és találd ki a sajátjaidat. Próbálj nem kizárólag a sajnálkozásra fókuszálni, igyekezz inkább előre tekinteni! Ha nincs otthon olyan hely, ahol koncentrálni tudsz, menj el egy kávézóba vagy egy parkba, és ott válaszolj a kérdésekre. Időnként, amikor otthon túl sok minden történik, vagy kaotikus energia áramlik, én könnyebben tudok a kedvenc kávézómban összpontosítani.

• Mikor voltál utoljára igazán boldog, és mi volt az, ami akkor örömet okozott számodra?

• Gondolj három olyan dologra a jelenlegi életedben vagy a múltadban, amitől dalra fakad a szíved.

• Mi az a tevékenység vagy szokás, amitől igazán úgy érzed, hogy hazatértél önmagadhoz?

• Mi az, amitől értékesnek érzed magad? (Ez külső vagy belső megerősítés?)

• Mikor érzed magad a legszebbnek, nem mások, hanem önmagad szemében?

• Mi az a három erkölcsi érték, amelyet fontosnak tartasz?

• Mennyire fontos számodra mások véleménye?

• Szerinted életed során bizonyos dolgokban másképp döntöttél volna, ha egyesek nem befolyásolták volna a döntésedet?

• Milyen érdeklődési köröd, hobbid vagy szenvedélyed van, ami egyenesen a lelkedből ered?

• Ha hirtelen mindent újrakezdhetnél, megtartanád a mostani állásodat, ruhatáradat és azt az életet, amit élsz?

• Ha mindent újrakezdhetnél, hogyan csinálnád?

• Ha elképzelnéd az ideális életedet egy év múlva, az miben lenne más, mint a mostani?

• Hogyan nézne ki egy tökéletes napod, ha nem befolyásolnák szabályok és elvárások?

PRAKTIKUS MÁGIKUS TIPP – A SZÁNDÉK KITŰZÉSE

A varázslás középpontjában a szándék áll. Ez az az energetikai fókusz, amelyet a mágiába irányítunk, amikor az elérni kívánt eredményekre gondolunk. Ezért fontos, hogy a rituálék és varázslatok végrehajtása során tisztában legyünk a tetteink mögötti szándékkal, és ez azt jelenti, hogy hallgatnunk kell önmagunkra, és bíznunk kell magunkban.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen